Document ID: 31999R1594

KOMMISSIONENS FORORDNING (EF) Nr. 1594/1999
af 20. juli 1999
om ændring af betingelserne for godkendelse af et tilsætningsstof til foder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved forordning (EF) nr. 1411/1999(2), særlig artikel 9J og 3, og
ud fra følgende betragtninger:
(1) I henhold til tiltrædelsesaktens bilag XV, afsnit VII, litra E), nr. 1, stk. 4, andet led, tredje underled, kunne Sverige indtil 31. december 1997 opretholde sin nationale lovgivning, der indeholder begrænsninger for anvendelsen af myresyre (E 236) som tilsætningsstof til foder;
(2) efter bestemmelserne i bilag XV til nævnte akt skulle Sveriges anmodning om tilpasning af EF-lovgivningen for ovennævnte tilsætningsstof ledsages af en udførlig videnskabelig begrundelse;
(3) Sverige sendte sin begrundelse den 27. juni og den 9. december 1997;
(4) Kommissionen skal tage stilling til Sveriges anmodning om tilpasning af bestemmelserne for myresyre;
(5) der bør fastsættes yderligere betingelser for godkendelse af dette konserveringsstof;
(6) brugerne af myresyre bør således informeres om, at det er forbudt at anvende myresyre alene eller sammen med andre syrer, når myresyren udgør mere end halvdelen af blandingen, til aerob syrekonservering af fugtigt ubehandlet korn, fordi dette under visse omstændigheder kan føre til et højt indhold af aflatoxin;
(7) de i denne forordning fastsatte foranstaltninger er i overensstemmelse med udtalelse fra Den Stående Foderstofkomité -
UDSTEDT FØLGENDE FORORDNING:
Artikel 1
Betingelserne for godkendelse af tilsætningsstoffet E 236 "Myresyre", som tilhører gruppen "Konserveringsstoffer", affattes i overensstemmelse med direktiv 70/524/EØF som angivet i bilaget til denne forordning.
Artikel 2
Uanset artikel 1 kan myresyre, der er bragt i handelen inden 1. september 1999, og hvis mærkning ikke er i overensstemmelse med denne forordning, sælges indtil 31. december 1999.
Artikel 3
Denne forordning træder i kraft den 1. september 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 1999.

Labels: 0
17
6